Хубавото при алайнерите е, че в много кратък срок дават резултат, а ефектът от носенето им започва да се забелязва от пациентите и околните почти веднага. Срокът за носене на алайнери обикновено е няколко месеца, за разлика от други, вече поостарели методи за изравняване на зъбите, при които работата по усмивката продължава с години.
Разбира се, за да дадат максимално бързо резултат алайнерите и да се радваме съвсем скоро на холивудска усмивка, е необходимо да сме сериозни в носенето им – това зависи от самите пациенти, те контролират това колко време на ден ще носят алайнерите. Препоръчително е да се носят тези невидими шини по двадесет и два часа на денонощие. Естествено, ако ни предстои важно събитие, на което не бихме искали да сме с шини, били те и невидими, можем да си позволим да ги свалим за няколко часа, без това да се отрази на крайния резултат. Нужно е обаче това да се случва възможно най-рядко или да се избягва, за да не се удължава излишно цялостният срок за лечение с помощта на алайнери.
Едно от предимствата на алайнерите е, че още при първите си посещения при своя лекар ще бъдем наясно колко дълго ще се наложи да носим алайнери, за да се сдобием с перфектна усмивка. Обикновено този срок е няколко месеца, по-малко от година, но при всеки пациент е различен.